หนูไม่แน่ใจว่าเป็นไหม หนูเข้ากับใครไม่ได้เลย ทำงานไม่ได้ ร้องไห้บ่อยหยุดไม่ได้ หนูเห็นคนอื่นเป็นศรัตรูไปหมด ใช้เงินเก่งมากถ้าไม่ได้ใช้หมดจะหงุดหงิดเครียด หนูใจเต้นแรงมากตื่นเต้นกับทุกเรื่อง อยากอยู่แต่บน่นอน ออกไปกลับคนอื่นจะนินทาตลอด เหมือนคนจิตตกไปแล้ว อารมณ์รุนแรงเวลาโกรธมากๆจะทำลายข้าวของ เวลาใครว่าแรงๆถึงขั้นลงมือ มีภาพหลอนว่าตัวเองกำลังโดดตึก ผูกคอตาย นอนไม่หลับ เครียดทีไรปวดหัวาาก หนูตัดสินใจออกงานจนตกงานตอนนี้จิตตกไปอีก ฮือ
สวัสดีค่ะ จากอาการดังกล่าวมา อาจมีภาวะซึมเศร้า โรคซึมเศร้า ความผิดปกติทางอารมณ์ทำให้อารมณ์เปลี่ยนแปลงมากผิดปกติภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมจากอาการดังกล่าวมา อาจจะเป็นภาวะเครียดจากสิ่งต่างๆในชีวิตจนมีการแสดงออกมาทางอารมณ์ร่วมกับทำให้เกิดภาวะซึมเศร้าไปด้วยหากมีอาการเป็นมาเรื้อรังเกิน 2 อาทิตย์แล้ว แนะนำพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องที่ทำให้เครียด พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป และรักชีวิตตัวเองไว้ให้มากๆ ไม่ควรทำอะไรโดยใช้อารมณ์เพียงชั่วครู่ นอนหลับพักผ่อนให้เพียงพอ และออกกำลังกายสม่ำเสมอ